Գագիկ Խաչատուրյան

Գագիկ Սուրենի Խաչատուրյան (փետրվարի 3, 1997(1997-02-03), Երևան, Հայաստան - հոկտեմբերի 2, 2020(2020-10-02)), հայ երգիչ, Արցախյան երկրորդ պատերազմի ազատամարտիկ։


== Կենսագրություն ==
Ծնվել է 1997 թվականի փետրվարի 3-ին Երևանում։ Մանկության տարիներին ընտանիքով տեղափոխվել է Թբիլիսի։
2003 թվականից հաճախել է Թբիլիսիի թիվ 104 դպրոց։ 
2004 թվականին դարձել է «Փոքրիկ հայեր» երգչախմբի անդամ։ Զուգահեռ դրան Հաճախել է նաև դաշնամուրի դասերի։ 
2006 թվականին մասնկացել է «Արևիկ» բարեգործական հիմնադրամի կազմակերպած փառատոնին և ստացել վկայագիր։
2007 թվականին վերադարձել է Երևան։ Նույն թվականից ուսումը շարունակել է Երևանի Ն.Սաֆարյանի անվան թիվ 164 հիմնական դպրոցում։ Դպրոցին կից հաճախել է Հ. Դանիելյանի անվան արվեստի դպրոցի դաշնամուրի բաժին և ավարտել այն կարմիր դիպլոմով։ 
2007- 2009 թվականներին սովորել է Հայաստանի երգի պետական թատրոնին կից դպրոց ստուդիայի վոկալի բաժնում։ 
2011 թվականին մասնակցել է Գյումրիում կայացած երաժիշտ-կատարողների «Վերածնունդ» միջազգային երրորդ մրցույթ-փառատոնին որպես դաշնակահար և պարգևատրվել է վկայագրով։ 
2012 թվականին, մասնակցելով «Ռուսաստանի սիրված երգեր» մրցույթ-փառատոնին, հաղթել է և պարգևատրվել դիպլոմով։ 
2012 թվականից հաճախել է Երևանի Թ.Կրպեյանի անվան թիվ 62 ավագ դպրոց։
2014 թվականին Հիմնել է երաժշտական խումբ, որն ամեն տարի ներկայացրել է Եվրատեսիլ միջազգային երգի մրցույթում Հայաստանը ներկայացնող երգերի cover տարբերակները։
2015 թվականին ընդունվել է Երևանի Կոմիտասի անվան պետական կոնսերվատորիայի ակադեմիական երգեցողության բաժին։ 
2016 թվականին մասնակցել է «Իքս Ֆակտոր» հեռուստաերաժշտական մրցույթին։ 
2018 թվականին եղել է Ֆրանկոֆոնիայի տասնյոթերորդ գագաթնաժողովի ռեժիսորին օգնական։
2018 թվականին դարձել է «Divisi choir» երգչախմբի անդամ։
2018 թվականից սկսել է երգել նաև Երևանի Սբ. Զորավոր Աստվածածին եկեղեցում։ 
2018-2019 թվականներին Երևանի գլխավոր տոնածառի լույսերի վառման արարողության ժամանակ եղել է ռեժիսորի օգնական։ 
Նույն թվականին, երգելով «Hi Music Band» վոկալ անսամբլում, արժանացել է Գրան Պրե մրցանակի։
2019 թվականին Երևանի օպերայի և բալետի ազգային ակադեմիական թատրոնում աշխատում էր որպես միմանսի դերակատար։ 
2019 թվականին ընտրվել է Երևանի կոնսերվատորիայի ուսանողական խորհրդի նախագահ։ 
2019 թվականին գերազանցությամբ ավարտել է ԵՊԿ-ն և ընդունվել ԵՊԿ վոկալ-տեսական ֆակուլտետի ակադեմիական երգեցողության բաժնի մագիստրատուրա։


== Զինվորական ծառայություն ==
2019 թվականին Գագիկն անցել է պարտադիր զինվորական ծառայության Մեխակավանում։ Ուներ կրտսեր սերժանտի կոչում։ Իր սահմանադրական պարտքը հայրենիքի հանդեպ բարեխղճորեն կատարելու համար պարգևատրվել և ստացել է շնորհակալական նամակ, հրամանատարել է ջոկ։ Արցախյան Երկրորդ պատերազմում ադրբեջանական ագրեսիան հետ մղելու ընթացքում անմահացել է։ Հայրենիքի պաշտպանության և անվտանգության ապահովման գործում Արցախի Հանրապետությանը մատուցած բացառիկ ծառայությունների, ցուցաբերած քաջության ու անձնական արիության համար նրան հետմահու շնորհվել է Միջազգային անվտանգության ակադեմիայի բարձրագույն կոչում՝ արժանանալով «Ասպետ» շքանշանի։ 2020 թվականի սեպտեմբերի 27-ին հակառակորդի սանձազերծած լայնածավալ ռազմական գործողությունների ընթացքում Արցախի Հանրապետության պետական սահմանը պաշտպանելիս ցուցաբերած արիության և խիզախության համար հետմահու պարգևատրվել է «Արիության համար» և «Մարտական ծառայություն» մեդալներով։ 


== Ծանոթագրություններ ==


== Տես նաև ==
Արցախյան երկրորդ պատերազմ
Արցախյան երկրորդ պատերազմի մարտական ծառայության մեդալակիրների ցանկ


== Արտաքին հղումներ ==
Գագիկ Խաչատուրյանի ելույթը Իքս Ֆակտորում
Gagik Khachaturyan - My illusion
Մակար Եկմալյան - Նոկտյուրն, կատարում է Գագիկ Խաչատուրյանը
Կոմիտասի կռունկը Գագիկ Խաչատուրյանի կատարմամբ
Գագիկ Խաչատուրյանի ելույթը Մեխակավանի Սուրբ Աստվածածին եկեղեցում
«Այս կյանքում այսքանը»